《建炎丞相成国吕忠穆公退老堂诗 其三》
宋代·汪伯彦

燕南三世识非罴，谋策江淮见吐奇。千载五龙扶日毂，十年两吐各天涯。

知公卜筑聊如此，嗟我求田昧所之。遥想园亭宾客会，梦飞胡蝶到芳帷。

作者简介：（1069—1141）徽州祁门人，字廷俊，号新安居士。徽宗崇宁二年进士。为虞都郎官。钦宗靖康初，献边防十策，擢直龙图阁知相州。高宗即位，知枢密院事，拜相。专权自恣，力主南迁，不为战守计。扬州失守后被劾，落职居永州。绍兴初，起知池州、广州。后献所著《中兴日历》，拜检校少傅，保信军节度使。卒谥忠定。另有《春秋大义》、《集三传本末》。